Diari Oficial de la Generalitat Valenciana


Sumari del DOGV 9466, del 09-11-2022 (2022/10332)

RESOLUCIÓ de 27 d'octubre de 2022, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del Programa 421.60, Formació del professorat, de la Conselleria d'Educació, Cultura i Esport, per ingressos no previstos de la Unió Europea, per import de 316 euros (expedient 09.023/22-199).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10997


Data del document
:   27-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 d'octubre de 2022, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del Programa 421.60, Formació del professorat, de la Conselleria d'Educació, Cultura i Esport, per ingressos no previstos de la Unió Europea, per import de 316 euros (expedient 09.023/22-199). [2022/10668]  
En el marc del Programa Erasmus+, la Conselleria d'Educació, Cultura i Esport participa com a soci coordinador i inclou la participació de la Sra. María Mar Estrela Cervero en la activitat TCA «ECEC Exchange», celebrada del 14 al 16 de juny de 2022 a Dublín. Amb data 29 de juny de 2022 es dicta la resolució per part del SEPIE (Servei Espanyol per a la Internacionalització de l'Educació) del Ministeri d'Universitats en la qual es resol procedir al pagament de 316 euros en concepte d'ajuda a la participació en l'activitat.  
Una vegada fet efectiu l'ingrés, i com que aquest import no s'ha inclòs en el pressupost d'ingressos per a aquest exercici, la Conselleria d'Educació, Cultura i Esport proposa generar crèdit en el capítol 2 del Programa 421.60 Formació del professorat.  
A aquest efecte i en virtut del que es disposa en l'article 50 de la Llei 1/2015, d'hisenda pública, del sector públic instrumental i de subvencions i en els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la resolució següent:  
  
Primer  
Autoritzar un augment del pressupost d'ingressos en l'aplicació 492.01 «Altres transferències Unió Europea. Àrea d'Educació i Investigació» per import de 316 euros.  
  
Segon  
Autoritzar un augment del pressupost de despeses, en l'aplicació 11.87.35.591.82.6 per import de 316 euros.  
  
Tercer  
Com a conseqüència de l'import generat, es modifica la FP3 del programa 421.60, en les dades relatives a l'aplicació d'ingressos 492.01, i queda establit en els termes següents:  
  
Codi ingrés Origen/destinació del finançament Cap. Import  
492.01 Altres transferències Unió Europea. Àrea d'Educació i Investigació. 5.248  
 Projecte Erasmus+ MEYE MATHEMATICS INEARLY YEARS EDUCATION 2 4.932  
 Projecte Erasmus+TCA «ECEC Exchange» 2 316  
  
  
  
València, 27 d'octubre de 2022.- El sotssecretari de la Conselleria d'Hisenda i Model Econòmic (p. d., R 8.06.22, DOGV 9360): Daniel González Serisola.